Østre linje

For romanen Østre linje av Atle Næss, se Østre linje (roman)

alt=Kryssing på Spydeberg stasjon.|miniatyr|To lokaltog møtes på Spydeberg stasjon etter at den omfattende moderniseringen av strekningen og stasjonene er fullført.. 
miniatyr|Tomter stasjon første trafikkdag etter den store moderniseringen. ERTMS-anlegget er tatt i bruk og både stasjonsbetjeningen og de gamle lys-signalene er borte. Buss-for tog-vimpelen har man ikke rukket å hente inn.
Østre linje er betegnelsen på den delen av Østfoldbanen som går fra Ski stasjon, mot Askim, og videre sørøstover mot Mysen og Rakkestad. Østre linje var ferdigstilt i 1882. Stasjonene Kråkstad, (Nordre Follo kommune / Akershus), Tomter, Spydeberg, Askim og Mysen (alle i Østfold) var opprinnelig betjent av togekspeditør, men er fra 2015 fjernstyrt fra Bane NORs trafikksentral i Oslo.

Passasjertogdriften på linjen betjenes av regiontog i linje R22. Per desember 2024 går normalt regiontogene til Rakkestad, men noen rushtidsavganger og den seneste avgangen hver dag, går kun til Mysen. Lokaltogene på strekningen mellom Rakkestad og Sarpsborg ble innstilt i 2002.   

 Signalsystemet ERTMS 
Etter en ombyggingsperiode åpnet Østre linje i august 2015 som landets første strekning med det felleseuropeiske signalsystemet ERTMS. I prinsippet kan strekningen benyttes av omdirigerte tog ved stenging av Vestre linje, men dette betinger at togene er utstyrt med ERTMS-ombordutstyr.  

 Planlagt dobbeltspor 
På 2020-tallet informerte myndighetene om at Bane Nor hadde planlagt å bygge et nytt dobbeltspor på 6 km mellom Ski og Kråkstad. 

Linjekart

 Se også 

 Vestre linje

 Referanser 

Eksterne lenker
 Østre linje i Norsk Jernbaneklubbs stasjonsdatabase
 Jernbaneverkets stasjonsliste

Kategori:Østfoldbanen
Kategori:Jernbanestrekninger i Akershus
Kategori:Jernbanestrekninger åpnet i 1882
Kategori:1882 i Norge
Kategori:Jernbanebyggverk i Nordre Follo
Kategori:Jernbanebyggverk i Indre Østfold kommune
Kategori:Jernbanebyggverk i Rakkestad
Kategori:Jernbanebyggverk i Sarpsborg
Kategori:Jernbanestrekninger i Østfold